2. ΠΡΟΕΔΡΙΚΟΝ ΔΙΑΤΑΓΜΑ της 16/20 Απρ.1934 Περί παραλαβής επί παρακαταθήκη των εισαγωγικών τελών σιδήρου της δασμολογικής κλάσεως 62α προς κατασκευήν καρφοβελονών και ελίκων προοριζομένων δια την αλλοδαπήν. Έχοντες υπ’ όψει το άρθρ.2 του Νόμ.4607 της 1 Μαΐου 1930 “περί τροποποιήσεως διατάξεων των περί τελωνειακού δασμολογίου νόμων”, την υπ’ αριθ.189 ε.ε.΄ γνωμοδότησιν του Συμβουλίου Επικρατείας, προτάσει των Υπουργών των Οικονομικών και Εθνικής Οικονομίας, μετά συμφώνους γνωμοδοτήσεις του παρά τω Υπουργείω Εθνικής Οικονομίας Συμβουλίου Βιομηχανίας και της διαρκούς Επιτροπής μελέτης του δασμολογίου και των εμπορικών συμβάσεων, απεφασίσαμεν και διατάσσομεν: Άρθρ.1.-Επιτρέπεται εις τους εργοστασιάρχας Σιδηροβιομηχανίας, η επί παρακαταθήκη των εισαγωγικών τελών και των παραμαρτούντων φόρων και δικαιωμάτων παραλαβή σιδήρου ελατού ή ελκυοτού, ακατεργάστου, εις ράβδους, της δασμολογικής κλάσεως 62α΄ καταλλήλου προς κατασκευήν καρφίων και καρφοβελονών κοινών, παντός είδους περτσινίων και ελίκων κοινών (ξυλόβιδες) υπό τον όρον της εις το εξωτερικόν  αποστολής ή της αποταμιεύσεως αυτών εις τας αποθήκας του Δημοσίου ή και αποθήκας της Προνομιούχου Εταιρείας Γενικών Αποθηκών της Ελλάδος. Άρθρ.2.-Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν του σιδήρου εις τον αρμόδιον τελωνειακόν ταμίαν επί διπλοτύπω αποδείξει τούτου αποδίδονται δε εν όλω ή εν μέρει μετά την ολικήν ή μερικήν εντός προθεσμίας ενός έτους από της παραλαβής του σιδήρου πραγματοποίησιν της εις την αλλοδαπήν αποστολής ή της αποταμιεύσεως των κατασκευασθεισών καρφοβελονών κλπ. Άρθρ.3.-Η εκ της κατεργασίας κατά την κατασκευήν των εν άρθρ.1 του παρόντος κατονομαζομένων ειδών, φθορά του σιδήρου ορίζεται, επί μεν των καρφίων, καρφοβελονών και περτσινίων εις 10%, επί δε των ελίκων (ξυλόβιδες) εις 50%. Δυνάμει της υπ’ αριθ.Δ.954 της 31 Δεκ. 1958/12 Φεβρ.1959 αποφ. Υπουργών Οικονομικών και Βιομηχανίας η εκ της κατεργασίας του σιδήρου δασμ.κλασ.62αδίς του παραλαμβανομένου επί προσωρινή ατελεία προς κατασκευήν καρφοβελονών εξακτέων εις την αλλοδαπήν προκύπτουσα φθοράν (φύρα) καθορίζεται εις 5% αντί της υπό του ανωτέρω άρθρ.3 προβλεπομένης τοιαύτης. Άρθρ.4.-Την επομένην της λήξεως της υπό του άρθρ.2 οριζομένης προθεσμίας χρεούται η σχετική αίτησις μεταποιήσεως δια του ποσού των εισαγωγικών τελών κλπ. των αναλογούντων επί του μήπω εξαχθέντος ή αποταμιευθέντος υπό μορφήν των εν άρθρ.1 οριζομένων βιομηχανικών προϊόντων και εισάγεται το αναλογούν εις ταύτας ποσόν εισαγωγικών τελών και λοιπών φόρων και δικαιωμάτων ως τακτικόν Δημόσιον έσοδον. Άρθρ.5.-Η εισαγωγή της πρώτης ύλης (σιδήρου) επιτρέπεται μόνον δια των τελωνείων Πειραιώς, Θεσσαλονίκης, Πατρών και Βόλου, ή δε εξαγωγή ή αποταμίευσις των εξ αυτού κατασκευασθέντων βιομηχανικών προϊόντων (καρφοβελονών, ελίκων κλπ.) δέον να γίνηται δια της αυτής τελωνειακής αρχής, δι’ ης εγένετο και η εισαγωγή της πρώτης ύλης. Άρθρ.6.-Η εκάστοτε παραλαμβανομένη υπό τους όρους του παρόντος ποσότης σιδήρου ακατεργάστου της δασμολογικής κλάσεως 62α΄ δεν δύναται να είναι μικροτέρα των 5000 χιλιογράμμων. Άρθρ.7.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 